|  |  |
| --- | --- |
| **JUDEȚUL VÂLCEA**  **Consiliul Județean Vâlcea** | **................................** |
| Nr. ………/ ……2025 | Nr. ………/ ……2025 |

**CONTRACT DE ACHIZIȚIE PUBLICĂ DE FURNIZARE PRODUSE**

**privind achiziția de echipamente digitale din cadrul proiectului „Construire și dotare Ambulatoriu integrat Spitalul de Psihiatrie Drăgoești”**

1. **Părțile contractante**

În temeiul prevederilor art. 7 alin. (5) din Legea privind achizițiile publice nr. 98/ 2016, cu modificările și completările ulterioare, s-a încheiat prezentul Contract de servicii, între

**Județul Vâlcea**, prin **Consiliul Județean Vâlcea**, cu sediul în municipiul Râmnicu Vâlcea, str. General Praporgescu nr. 1, cod poștal 240595, telefon 0250.732.901, fax 0250.735.617, e-mail: [consiliu@cjvalcea.ro](mailto:consiliu@cjvalcea.ro), cod fiscal 2540929, cont RO24TREZ24A665050564801X și cont RO40TREZ24A665050564802X, deschise la Trezoreria Municipiului Râmnicu Vâlcea, reprezentat prin **Constantin Rădulescu - Președinte** și **Vasilica Mazilu - Director General**, în calitate de Achizitor, pe de o parte, și

**.............................................**, cu sediul în ...................., telefon ........................, e-mail [................](mailto:intermediaservicestop2020@gmail.com), număr de înmatriculare ............., cod fiscal ..........., cont ...................... deschis la .................., reprezentată prin **Administrator - ....................**, în calitate de Prestator, pe de altă parte.

**1. Definiții**

În prezentul Contract, următorii termeni vor fi interpretați astfel:

**a)** Autoritate Contractantă și Contractant - Părțile contractante, așa cum sunt acestea numite în prezentul Contract;

**b)** Act Adițional - document prin care se modifică termenii și condițiile prezentului Contract de achiziție publică de produse, în condițiile Legii nr.98/ 2016 privind achizițiile publice;

**c)** Caiet de Sarcini - Anexa nr.1 la Contract, care include obiectivele, sarcinile specificațiile și caracteristicile Produselor, descrise în mod obiectiv, într-o manieră corespunzătoare îndeplinirii necesității Autorității Contractante, menționând, după caz, metodele și resursele care urmează să fie utilizate de către Contractant și/ sau rezultatele care trebuie realizate/ prestate și furnizate de către Contractant, inclusiv nivelurile de calitate, performanță, protecție a mediului, sănătate publică/ sectorială, siguranță și altele asemenea, după caz, precum și cerințele aplicabile Contractantului în ceea ce privește informațiile și documentele care trebuie puse la dispoziția Autorității Contractante;

**d)** Cazul Fortuit - eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;

**e)** Cesiune - înțelegere scrisă prin care Contractantul transferă unei terțe părți, în condițiile Legii nr. 98/ 2016, drepturile și/ sau obligațiile deținute prin Contract sau parte din acestea;

**f)** Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității Contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți acționând sub autoritatea și controlul Contractantului, în condițiile Legii nr. 98/ 2016, în cazul în care este aplicabil;

**g)** Contract - prezentul Contract de achiziție publică de produse, care are ca obiect furnizarea de produse pentru **achiziția de echipamente digitale din cadrul proiectului „Construire și dotare Ambulatoriu integrat Spitalul de Psihiatrie Drăgoești”** (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Autoritatea Contractantă și Contractant, care are ca obiect furnizarea de Produse;

**h)** Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016, prin care Contractantul subcontractează Subcontractantului partea din Contract în conformitate cu prevederile Contractului;

**i)** Cost - toate cheltuielile efectuate sau care urmează să fie efectuate de către Contractant, în legătură cu executarea prezentului Contract, inclusiv cheltuielile indirecte sau costuri similare, dar care nu includ profitul;

**j)** Defect (Defecte) / Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și care fac Produsele livrate necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele stabilite în Caietul de Sarcini.

Defectele/neconformitățile/defecțiunile includ și neconformități ale Serviciilor incidentale și/sau defecțiuni/vicii ale Lucrărilor/operațiunilor incidentale cu privire la amplasarea/instalarea Produselor, dacă și cum este cazul dar și viciile aparente cât și viciile ascunse ale Produselor care fac obiectul prezentului Contract, după caz;

**k)** Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

**l)** Dispoziție - document scris, emis de Autoritatea Contractantă în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;

**m)** Documentele Autorității Contractante - toate și fiecare dintre documentele necesare în mod direct sau implicit, prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea Contractantă și necesare Contractantului în vederea realizării obiectului Contractului;

**n)** Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

**o)** Furnizor – operator economic care pune la dispoziția unui Contractant, Produse, care fac obiectul prezentului Contract, și care nu are calitatea de Subcontractant;

**p)** Furnizare – în cuprinsul prezentului contract termenul de furnizare este echivalentul termenului de livrare și predare, reprezentând momentul în care bunurile achiziționate intră în posesia Autorității contractante;

**q)** Întârziere - Perioada de timp calculată de la data scadentă/termenul convenit al executării oricărei obligații contractuale de către Autoritatea Contractantă sau Contractant;

**r)** Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

**s)** Lună - luna calendaristică (12 luni/ an);

**t)** Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

**u)** Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică de Produse și cuprinde Propunerea Financiară, Propunerea Tehnică precum și alte documente care au fost solicitate prin Documentația de Atribuire și prezentate ulterior;

**v)** Penalitate - suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

**w)** Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;

**x)** Prețul Contractului - Prețul plătibil Contractantului de către Autoritatea Contractantă, în baza și în conformitate cu prevederile Contractului, a Ofertei Contractantului și a Documentației de Atribuire, pentru îndeplinirea integrală și corespunzătoare a tuturor obligațiilor asumate prin Contract;

**y)** Prejudiciu - paguba produsă Autorității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul Contract;

**z)** Proces-verbal de recepție a Produselor - documentul prin care Autoritatea Contractantă își exprimă acordul cu privire la faptul că sunt acceptate Produsele furnizate, întocmit de Contractant și semnat de Autoritatea contractantă, prin care aceasta din urmă confirmă furnizarea Produselor în mod corespunzător de către Contractant și că acestea au fost acceptate de către Autoritatea contractantă;

**aa)** Recepția - reprezintă operațiunea de identificare și verificare cantitativă și calitativă a produselor furnizate, prin care Autoritatea Contractantă constată că acestea corespund clauzelor contractuale și cerințelor din caietul de sarcini/propunere tehnică prin care Autoritatea Contractantă își exprimă acordul cu privire la cantitatea și calitatea produselor furnizate în cadrul contractului de achiziție publică și pe baza căreia efectuează plata;

**bb)** Rezultat/Rezultate - oricare și toate informațiile, documentele, rapoartele colectate și/ sau pregătite de Contractant ca urmare a Produselor furnizate, astfel cum sunt acestea descrise în Caietul de Sarcini;

**cc)** Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

**dd)** Standarde profesionale - cerințele profesionale legate de calitatea Produselor care trebuie respectate de către orice Contractant diligent care posedă cunoștințele și experiența necesare și pe care Contractantul este obligat să le respecte în furnizarea tuturor Produselor incluse în prezentul Contract;

**ee)** Subcontractant - orice operator economic care nu este parte a unui Contract de achiziție publică și care execută anumite părți ori elemente ale lucrărilor/serviciilor, răspunzând în faţa contractantului de organizarea şi derularea tuturor etapelor necesare în acest scop. Punerea la dispoziţie a unui utilaj sau furnizarea de materiale/bunuri în cadrul unui contract de achiziţie publică nu este considerată subcontractare în sensul legii;

**ff)** Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității Contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

**gg)** Zi – înseamnă zi calendaristică, iar anul înseamnă 365 de zile, în afara cazului în care se prevede expres că sunt zile lucrătoare.

**2. Interpretarea**

**2.1.** În prezentul Contract, cu excepția unei prevederi contrare, cuvintele la forma singular vor include forma de plural și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**2.2.** În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

**2.3.** Nulitatea unei clauze nu atrage desființarea contractului, dacă aceasta nu a fost esențială. Celelalte dispoziții contractuale rămân valabile.

**3. Obiectul Contractului**

**3.1.** Obiectul prezentului Contract îl reprezintă furnizarea de **echipamente digitale, din cadrul proiectului „Construire și dotare Ambulatoriu integrat Spitalul de Psihiatrie Drăgoești”,** denumite în continuare Produse, pe care Contractantul se obligă să le furnizeze/livreze în conformitate cu prevederile din prezentul Contract.

**3.2.** Produsele furnizate potrivit clauzei 3.1. se vor livra de Contractant conform prevederilor Anexei nr. 1 – Caietul de sarcini și ale Formularului – Propunerea tehnică, anexe ce fac parte din prezentul contract, cu respectarea actelor normative, în vigoare, în domeniul de referință al obiectului contractului, însoțite de toate aprobările și standardele tehnice, profesionale și de calitate, inclusiv de dovada îndeplinirii operațiunilor conexe prevăzute în Caietul de Sarcini.

**4. Prețul Contractului, ajustarea Prețului, plata și cesiunea**

**4.1** Prețul convenit pentru îndeplinirea contractului, plătibil Furnizorului de către Achizitor, este în sumă de **...........** lei fără TVA, la care se adaugă TVA, în condițiile legii în vigoare la data facturării.

**4.2** Pentru produsele furnizate, prețul datorat de Achizitor, Furnizorului este cel declarat în Anexa nr. 2 la Contract.

**4.3** Prețul Contractului este ferm și nu se modifică decât în condițiile art. 221 și art. 222² din Legea nr. 98/ 2016 privind achizițiile publice, cu modificările și completările ulterioare.

**4.4** Pentru produsele livrate, Furnizorul va emite factură, care va fi însoțită de certificatele de garanție ale echipamentelor, după semnarea de către beneficiar a procesului verbal de recepție.

**4.5** Plata va fi efectuată prin virament, în termen de 30 de zile de la data înregistrării facturii.

**4.6** Plata se va face în conformitate cu prevederile legislației în vigoare și ale contractului.

**4.7** Furnizorul poate cesiona creanțe după aprobarea cesiunii de către achizitor, cu respectarea prevederilor Codului Civil și ale O.U.G. nr. 146/ 2002 privind formarea și utilizarea resurselor derulate prin Trezoreria statului, republicată, cu modificările și completările ulterioare.

**5. Durata Contractului**

**5.1.** Durata prezentului Contract începe de la data intrării în vigoare și se finalizează la data îndeplinirii obligațiilor contractuale în sarcina Părților.

**5.2.** Contractul intră în vigoare la data semnării acestuia de către ambele părți.

**5.3.** Furnizarea produselor aferente contractului va începe după constituirea garanției de bună execuție a contractului potrivit clauzei 9.1.

**5.4.** Termenul de livrare: 60 de zile de la nota de comandă a achizitorului.

**6. Documentele Contractului**

**6.1** Documentele prezentului Contract sunt:

1. Caietul de Sarcini înregistrat la Consiliul Județean Vâlcea cu   
   nr. 18253 / 05.09.2025, inclusiv, dacă este cazul, clarificările și/ sau măsurile de remediere aduse până la depunerea ofertelor, ce privesc aspectele tehnice și financiare - Anexa nr. 1;
2. Oferta Furnizorului, înregistrată la Consiliul Județean Vâlcea cu  
    nr. .......................... și extrasul din SEAP - Anexa nr. 2;
3. acordurile de subcontractare, dacă este cazul - Anexa nr. 3;
4. garanția de bună execuție - Anexa nr. 4.

**7. Garanția de bună execuție a Contractului**

**7.1.** Contractantul se obligă să constituie garanția de bună execuție a Contractului în cuantum de 5% din prețul Contractului fără TVA, adică **.......... lei**, în termen de 5 zile lucrătoare de la semnarea Contractului de ambele părți.

**7.2.** Garanția de bună execuție se constituie în una din modalitățile prevăzute la art.154 alin.(3) și alin.(4) din Legea 98/2016, coroborate cu cele ale art.40 din Anexa la H.G. nr.395/2016 cu modificările și completările ulterioare.

**7.3** În cazulneconstituirii garanței de bună execuție în termenul și condițiile prevăzute în clauzele 97.1. și 7.2. contractul se va rezilia de drept cu obligația Contractantului ca, în termen de 10 zile de la data încetării acestuia să vireze în contul Autorității Contractante contravaloarea garanției de participare la procedura de atribuire a contractului în conformitate cu prevederile art.37 alin.(1) lit.b) din H.G. nr.395/2016.

**7.4.** Autoritatea Contractantă are dreptul de a emite pretenții asupra garanției de bună execuție în condițiile prevăzute la art.41 din H.G. nr.395/2016, cu modificările și completările ulterioare.

**7.5.** Autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului.

**7.6.** Contractantul are obligația de a reîntregi/de a reconstitui garanția de bună execuție în termen de 5 zile de la momentul la care aceasta a fost reținută de către Autoritatea Contractantă.

**7.7.** Restituirea garanției de bună execuție se face în condițiile prevăzute la art.42 din H.G. nr.395/2016, în termen 14 zile de la data îndeplinirii de către Contractant a obligațiilor asumate prin contract, dacă Autoritatea contractantă nu a ridicat, până la acea dată, pretenții asupra ei.

**7.8.** Garanția produselor este distinctă de garanția de bună execuție a contractului.

**8. Începere, Întârzieri, Suspendare**

**8.1.** Contractantul are obligația de a începe furnizarea Produselor în conformitate cu prevederile clauzei 5.2. din prezentul Contract.

**8.2.** În cazul incidenței unei situații de caz fortuit sau forță majoră, în condițiile clauzei 22, obligațiile se suspendă pe parcursul existenței acestor evenimente, potrivit dovezilor depuse în acest sens de Contractant, printr-o notificarea transmisă Autorității Contractante, urmând ca termenul de predare a bunurilor să fie prelungit cu un termen care nu poate depăși durata de existență a evenimentului considerat caz, prin act adițional prind modificarea graficului de livrare a produselor. Contractantul nu datorează în acest caz penalități de întârziere.

**9. Recepția, inspecțiile și testele**

**9.1.** Autoritatea Contractantă, prin reprezentantul său are dreptul de a inspecta și/ sau testa produsele pentru a verifica conformitatea lor cu specificațiile din Caietul de sarcini/ Propunerea tehnică.

**9.2.** Recepția produselor se va efectua pe baza de proces-verbal semnat de Contractant şi reprezentanții autorității contractante, la Destinația Finală a produselor. Recepția produselor constă în:

a) recepția cantitativă;

b) recepția calitativă care se va realiza după recepția cantitativă, instalarea și punerea în funcțiune a produselor și toate defectele au fost remediate.

**9.3.** Procesul-verbal de recepție calitativă și cantitativă va include unul din următoarele rezultate:

a) admiterea recepției cu sau fără obiecții;

b) suspendarea recepției;

c) respingerea recepției.

**9.4.** Dacă vreunul din produsele inspectate sau testate nu corespunde specificațiilor, Autoritatea Contractantă are dreptul să suspende recepția, iar Contractantul, fără a modifica prețul contractului are obligația:

**a)** de a înlocui produsul refuzat sau

**b)** de a face toate modificările necesare pentru ca produsul să corespundă specificațiilor lor tehnice, în termen de 14 zile de la data încheierii procesului-verbal de suspendare a procesului de recepție, în caz contrar comisia de recepție va decide respingerea recepției.

**9.5.** Dreptul Autorității Contractante de a inspecta, testa și, dacă este necesar, de a respinge produsele nu va fi limitat sau amânat datorită faptului că produsele au fost inspectate și testate de Contractant, cu sau fără participarea unui reprezentant al Autorității Contractante, anterior livrării acestora la Destinația Finală.

**9.6.** Prevederile clauzelor 9.1-9.4 nu îl vor absolvi pe Contractant de obligația asumării garanțiilor sau altor obligații prevăzute în Contract.

**10. Ambalarea și marcarea**

**10.1.** Contractantul are obligația de a ambala produsele pentru ca acestea să facă față, fără limitare, la manipularea dură din timpul transportului, tranzitului și expunerii la temperaturi extreme, la soare și la precipitațiile care ar putea să apară în timpul transportului și depozitării în aer liber, în așa fel încât să ajungă în bună stare la Destinația Finală.

**10.2.** În cazul în care pentru ambalare sunt utilizate cutii din carton, acestea trebuie să fie compuse și din material reciclat. În cazul în care sunt utilizate pungi sau folii din plastic pentru ambalarea finală, acestea trebuie să fie compuse și din material reciclat sau trebuie să fie biodegradabile sau compostabile, în conformitate cu definițiile prevăzute în EN 13432.

**10.3.** În cazul ambalării greutăților și volumelor în cutii, Contractantul va lua în considerare, unde este cazul, distanța mare până la Destinația Finală a produselor și absența facilităților de manipulare grea în toate punctele de tranzit.

**10.4.** Ambalarea, marcarea și documentația din interiorul sau din afara pachetelor vor respecta strict cerințele legale în vigoare.

**10.5.** Toate materialele de ambalare a produselor, precum și toate materialele necesare protecției coletelor (paleți de lemn, folii de protecție etc.) vor fi preluate de către Contractant după instalarea echipamentelor, cu excepția acelor ambalaje care sunt necesare a fi prezentate în vederea acordării garanției.

**11. Livrarea și documentele care însoțesc produsele**

**11.1.** Contractantul are obligația de a livra produsele la sediul sediul Spitalului de Psihiatrie Drăgoești din strada Spitalului, nr. 1, comuna Drăgoești, județul Vâlcea.

**11.2.** La expedierea produselor, Contractantul are obligația de a comunica, în scris, atât Autorității Contractante, cât și, după caz, societății de asigurări, datele de expediere, numărul contractului, descrierea produselor, cantitatea, locul de încărcare și locul de descărcare.

**11.3.** Contractantul va transmite Autorității Contractante documentele care însoțesc produsele:

1. Declarație de conformitate care atestă conformitatea produsului cu legislația aplicabilă – emisă de producător;
2. Certificat de conformitate emis de un organism acreditat în conformitate cu legislația aplicabilă;
3. Garanția produselor emisă de furnizor/ producător;
4. Certificat de calitate emis de producător/ furnizor;
5. Manuale de folosire / operare / mentenanță a produselor, în limba română;

**11.4.** Certificarea de către Autoritatea Contractantă a faptului că produsele au fost livrate se face după recepția calitativă care se va realiza după ce recepția cantitativă, instalarea și punerea în funcțiune/testarea produselor au fost realizate și toate defectele au fost remediate, în conformitate cu prevederile Caietului de Sarcini.

**11.5.** Livrarea produselor se consideră încheiată în momentul în care sunt îndeplinite prevederile clauzelor de recepție ale produselor.

**12. Asigurările**

**12.1.** Contractantul are obligația de a asigura complet produsele furnizate prin Contract împotriva pierderii sau deteriorării neprevăzute la fabricare, transport, depozitare și livrare, conform INCOTERMS - DDP - Delivered Duty Paid.

**13. Serviciile accesorii**

**13.1.** Pe lângă furnizarea efectivă a produselor, Contractantul are obligația de a presta și serviciile accesorii furnizării produselor, fără a modifica prețul Contractului, așa cum au fost ele solicitate prin Caietul de Sarcini.

**13.2.** Contractantul are obligația de a presta serviciile, pentru perioada de timp solicitată prin Caietul de Sarcini, cu condiția ca aceste servicii să nu elibereze Contractantul de nicio obligație de garanție asumată prin Contract.

**14. Perioada de garanție acordată produselor**

**14.1.** Contractantul are obligația de a garanta că produsele furnizate sunt noi, nefolosite.

**14.2.** Produsele furnizate vor respecta cerințele privind protecția mediului conform prevederilor Caietului de Sarcini.

**14.3.** Livrarea către Contractant a unui produs second-hand sau recondiționat va determina rambursarea de către Contractant a tuturor cheltuielilor cauzate Autorității Contractante și a plăților efectuate de aceasta pentru echipamentele furnizate.

**14.4.** De asemenea, Contractantul are obligația de a garanta că toate produsele furnizate prin Contract sunt echipate corespunzător și nu vor avea nici un defect ca urmare a proiectului, materialelor sau manoperei (cu excepția cazului când proiectul și/ sau materialul este cerut în mod expres de către Autoritatea Contractantă) sau oricărei alte acțiuni sau omisiuni a Contractantului și că acestea vor funcționa la parametrii solicitați, în condiții normale de funcționare.

**14.5.** Perioada de garanție este de **..... luni** și începe de la data semnării procesului verbal de recepție cantitativă și calitativă, punere în funcțiune/testare a produselor, după caz, în conformitate cu prevederile Caietului de Sarcini.

**14.6.** Autoritatea Contractantă are dreptul de a notifica imediat Contractantului, în scris, orice plângeri, reclamații sau defecțiuni ce apar pe perioada garantată, în termen de cel mult 3 zile lucrătoare de la data luării la cunoștință a acestora.

**14.7.** La primirea unei astfel de notificări, Contractantul are obligația de a remedia defecțiunea sau de a înlocui produsul în perioada stabilită prin Caietul de Sarcini, fără costuri suplimentare pentru Autoritatea Contractantă. Produsele care, în timpul perioadei de garanție, le înlocuiesc pe cele defecte beneficiază de o nouă perioadă de garanție, care curge de la data înlocuirii produsului.

**14.8.** Contractantul are obligația de a remedia defecțiunea produselor în cel mult 48 de ore de la data primirii notificării. În cazul în care reparația acestora durează mai mult de 48 de ore, Contractantul va pune la dispoziția Autorității Contractante un alt produs, cel puțin cu aceleași caracteristici, până la remedierea defecțiunii. În cazul în care defecțiunea nu poate fi remediată, Contractantul are obligația de a înlocui produsul fără costuri suplimentare pentru Autoritatea Contractantă. Noul produs beneficiază de o nouă perioadă de garanție, care curge de la data înlocuirii produsului defectat.

**14.9.** În cazul în care Contractantul, după ce a fost înștiințat, nu reușește să remedieze defecțiunea în perioada convenită, Autoritatea Contractantă are dreptul de a lua măsuri de remediere pe riscul și pe cheltuiala Contractantului.

1. **Subcontractanții** (dacă este cazul)

**15.1** Furnizorul are obligația de a încheia Acorduri de subcontractare cu subcontractanții desemnați, în aceleași condiții în care el a semnat prezentul Contract cu Achizitorul.

**15.2** Subcontractanții sunt pe deplin răspunzători față de Prestator pentru modul în care își îndeplinesc părțile din Contract.

**15.3** Furnizorul are dreptul de a implica noi subcontractanți, pe durata executării Contractului, cu condiția ca nominalizarea acestora să nu reprezinte o modificare substanțială a Contractului de achiziție publică, în condițiile art. 221 din Legea privind achizițiile publice nr. 98/ 2016, cu modificările și completările ulterioare, cu respectarea *Capitolul IV Executarea contractului de achiziție publică/ acordului-cadru Secțiunea 1 Subcontractarea* din H.G. nr. 395/2016 pentru aprobarea Normelor metodologice *.*

**15.4** Schimbarea unui subcontractant va fi notificată Achizitorului și nu va determina schimbarea Prețului Contractului.

**15.5** La momentul încheierii Contractului sau la momentul introducerii acestora în prezentul Contract, după caz, subcontractanții își pot exprima opțiunea de a fi plătiți direct de către Achizitor, în condițiile legii.

**16. Obligațiile și drepturile principale ale Autorității Contractante**

**16.1.** Autoritatea Contractantă va pune la dispoziția Contractantului, cu promptitudine, orice informații și/ sau documente pe care le deține și care pot fi relevante pentru realizarea Contractului. În măsura în care Autoritatea Contractantă nu furnizează datele/ informațiile/ documentele solicitate de către Contractant, termenele stabilite în sarcina Contractantului pentru furnizarea produselor se prelungesc în mod corespunzător.

**16.2.** Autoritatea contractantă se obligă să respecte prevederile Caietului de sarcini.

**16.3.** Autoritatea Contractantă își asumă răspunderea pentru veridicitatea, corectitudinea și legalitatea datelor/ informațiilor/ documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/ informațiile/ documentele prezentate Contractantului sunt însușite de către conducătorul unității și/ sau de către persoanele în drept având funcție de decizie care au aprobat respectivele documente.

**16.4.** Autoritatea Contractantă va colabora cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

**16.5.** Autoritatea Contractantă are obligația să desemneze, în termen de 5 zile de la semnarea Contractului, persoana de contact.

**16.6.** Procedura de recepție se face în acord cu regulile stabilite prin Caietul de sarcini.

**16.7.** Autoritatea contractantă are obligația de a verifica bunul imediat după preluarea acestuia potrivit uzanțelor. Dacă în urma verificării se constată existența unor vicii sau neconformități aparente, Autoritatea contractantă trebuie să refuze preluarea bunului sau după caz să îl informeze de îndată pe Contractant despre aceste neconformități. În lipsa informării, se consideră că Contractantul şi-a executat obligația.

**16.8.** În situația prevăzută de art. 16.7. Autoritatea contractantă are dreptul:

(i) de a rezoluționa integral/parțial Contractul;

(ii) de a solicita Contractantului să înlocuiască bunurile care nu au fost acceptate sau în privința cărora s-au ridicat obiecții – în aceste condiții se stabilește un termen rezonabil în care Contractantul are dreptul să înlocuiască bunul/remedieze deficiențele bunului. Acordarea acestui termen suplimentar nu afectează dreptul Autorității contractante de a percepe penalități de întârziere pentru perioada cuprinsă între momentul la care trebuiau predate bunurile și momentul la care bunurile au fost înlocuite/au fost remediate defectele bunului;

(iii) de a remedia defectele bunului, pe cheltuiala Contractantului. În această situația plata aferentă costurilor va fi achitată din garanția de bună execuție, Contractantul fiind obligat să o reîntregească în termen de 5 zile de la data la care i s-a comunicat efectuarea plății de către Autoritatea contractantă dacă viciile sunt descoperite pe parcursul derulării contractului. Dacă viciile/neconformitățile bunului sunt descoperite ulterior încetării contractului, recuperarea prejudiciului cauzat se va face potrivit normelor de drept comun.

**16.9.** În ipoteza în care Autoritatea contractantă a refuzat/a făcut obiecții doar în privința unei cantități parțiale de bunuri și a acordat Contractantului dreptul de a înlocui/remedia deficiențele bunului, aceasta are dreptul de a rezoluționa parțial contractul, doar în ceea ce privește bunurile care nu au fost preluate sau în privința cărora s-au solicitat remedieri, iar Contractantul nu le-a remediat.

**16.10.** În situația în care Autoritatea contractantă constată existența unor vicii/neconformități ascunse ale bunului, aceasta are obligația să le aducă la cunoștință Contractantului în termen de 2 zile lucrătoare de la momentul la care le-a descoperit.

**16.11.** Termenul de plată este de maxim 30 de zile de la momentul recepționării facturii, conform prevederilor Legii nr.72/2013

**16.12.** Contractantul va emite factura împreună cu documentele justificative ca urmare a aprobării de către Autoritatea contractantă a îndeplinirii obligațiilor de către Contractant cu privire la livrarea produselor/prestarea serviciilor conexe, în condițiile prevederilor Caietului de sarcini.

**17. Obligațiile principale ale Contractantului**

**17.1.** Contractantul va furniza Produsele, va executa operațiunile conexe, dacă acestea sunt cerute prin Caietul de Sarcini și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și ale ofertei în baza căreia i-a fost atribuit Contractul.

**17.2.** Contractantul va furniza Produsele cu atenție, eficiență și diligență, cu respectarea dispozițiilor legale, aprobărilor și standardelor tehnice, profesionale și de calitate în vigoare.

**17.3.** Contractantul se obligă să constituie garanția de bună execuție în termen de maxim 5 zile lucrătoare de la semnarea Contractului de ambele părți.

**17.4.** Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

**17.5.** În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.

**17.6.** Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

**17.7.** Contractantul va adopta toate măsurile necesare pentru a asigura în mod continuu Personalul, echipamentele și suportul necesare pentru îndeplinirea în mod eficient a obligațiilor asumate prin Contract.

**17.8.** Contractantul are obligația de a desemna persoana de contact în termen de 5 zile de la semnarea Contractului.

**17.9.** Contractantul are obligația de a asigura disponibilitatea Personalului, pe toată durata Contractului. Contractantul are obligația de a asigura desfășurarea activităților stipulate în Contract prin acoperirea cu Personal specializat pe toată durata implementării Contractului. Contractantul trebuie să se asigure că, pentru toată perioada Contractului, Personalul principal alocat fiecărei activități va îndeplini obligațiile stabilite în sarcina acestuia.

**17.10.** Contractantul nu va efectua schimbări în cadrul Personalului stabilit, fără aprobarea prealabilă scrisă a Autorității Contractante. Autoritatea Contractantă va transmite aprobarea/ respingerea schimbărilor de Personal în termen de 5 zile, calculat de la primirea documentelor justificative în formă completă și corectă. Aprobarea înlocuirii de personal produce efecte cu data emiterii acesteia de către Autoritatea Contractantă.

**17.11.** Contractantul va emite factura aferentă produselor furnizate prin prezentul Contract numai după recepția produselor în condițiile din Caietul de sarcini.

**17.12.** Contractantul se obligă să presteze serviciile aferente livrării Produselor, respectiv să transporte, să monteze, să pună în funcțiune, să instruiască personalul unităților de învățământ și să efectueze service în garanție pentru Produsele ce fac obiectul contractului, așa cum au fost solicitate prin Caietul de Sarcini.

**17.13.** Contractantul are obligația să furnizeze echipamente ale căror calitate și configurație de livrare să corespundă cerințelor minime din Caietul de Sarcini, în caz contrar Autoritatea Contractantă va refuza recepția acestora, iar Contractantul va suporta toate cheltuielile cauzate de aceasta.

**17.14.** Contractantul este pe deplin responsabil pentru furnizarea produselor și executarea operațiunilor conexe, după caz, în condițiile Caietului de Sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata Contractului.

**17.15.** Contractantul nu poate fi considerat răspunzător pentru încălcarea de către Autoritatea Contractantă sau de către orice altă persoană a reglementărilor aplicabile în ceea ce privește modul de utilizare a Produselor.

**18. Conflictul de interese**

**18.1.** Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Autorității Contractante, fără întârziere.

**18.2.** Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Autorității Contractante, orice membru al Personalului său, care se regăsește într-o astfel de situație.

**18.3.** Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/ foști angajați ai Autorității Contractante sau ai furnizorului de servicii de achiziție implicați în procedura de atribuire cu care Autoritatea Contractantă/ furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 luni de la încheierea Contractului, sub sancțiunea rezoluțiunii/ rezilierii Contractului.

**19. Conduita Contractantului**

**19.1.** Contractantul are obligația de a nu promite sume de bani sau plăti (oferi) sau autoriza plata unor sume de bani conducerii Consiliului Județean Vâlcea, consilierilor județeni, funcționarilor publici, personalului contractual sau membrilor familiilor acestora ori reprezentaților partidelor politice, în scopul de a obține un avantaj economic ilegal din cadrul prezentului contract, ce ar putea afecta reputația Județului Vâlcea, implicit a Consiliului Județean Vâlcea.

**19.2.** Contractantul are obligația de a nu oferi funcționarilor publici sau personalului contractual ori membrilor familiilor acestora, cadouri, gratuități sau servicii în scopul de a obține un avantaj economic ilegal din cadrul prezentului contract.

**19.3.** Obligațiile Contractantului prevăzute la alineatele (1) și (2), sunt și în sarcina asociaților/terților/subcontractanților acestuia, după caz.

**19.4.** În scopul respectării obligațiilor asumate potrivit alineatelor (1) și (2) Contractantul, în situația în care are cunoștință sau a fost informat de asociați/terți/subcontractanți de săvârșirea unor fapte de natura celor menționate va informa Autoritatea Contractantă.

**19.5.** În situația în care Autoritatea Contractantă a fost informată de existența unor fapte de natura celor prevăzute la la alineatele (1) - (3) săvârșite de Contractant sau de asociați/terți/ subcontractanți, va notifica rezilierea, de drept, a prezentului contract, cu plata sumelor încasate în cadrul acestuia și a daunelor - interese calculate la valoarea sumelor, fără altă formalitate și intervenție a instanței de judecată.

**19.6.** Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

**20. Sancțiunile pentru neîndeplinirea culpabilă a obligațiilor**

**20.1** În cazul în care, din vina sa exclusivă, Furnizorul nu își îndeplinește în termenul convenit obligațiile asumate, începând cu ziua următoare, Achizitorul are dreptul de a deduce din valoarea neexecutată a Serviciilor, pentru fiecare zi de întârziere, dobânda legală penalizatoare prevăzută la art. 3 alin. (21) din O.G. nr. 13/ 2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.

**20.2** În cazul în care Achizitorul nu își onorează obligațiile de plată în termen de 30 de zile de la expirarea perioadei convenite, Furnizorul are dreptul de a solicita plata dobânzii legale penalizatoare, aplicate la valoarea plății neefectuate, în conformitate cu prevederile art. 3 alin. (21) din O.G. nr. 13/ 2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.

**20.3** Nerespectarea obligațiilor asumate prin prezentul Contract de către una dintre părți, în mod culpabil și repetat, dă dreptul părții lezate de a rezilia Contractul în mod unilateral, fără nicio altă formalitate și intervenție a instanței de judecată, în termen de 10 zile de la data notificării prealabile scrise și de a pretinde plata de daune-interese în condițiile prevederilor art. 1.531-1.536 din Codul Civil, republicat, cu modificările și completările ulterioare, fiind de drept în întârziere de la primirea notificării.

**20.4** Achizitorul își rezervă dreptul de a renunța unilateral, fără nicio altă formalitate și intervenție a instanței de judecată, oricând la Contract, printr-o notificare scrisă adresată Furnizorului, fără nicio compensație, în condițiile clauzei 12.3:

* în condițiile art. 222 alin. (2) și (3) din Legea privind achizițiile publice nr. 98/ 2016, cu modificările și completările ulterioare și/ sau
* dacă împotriva Furnizorului s-a declanșat procedura insolvenței, cu condiția ca această anulare să nu prejudicieze sau să afecteze dreptul la acțiune sau despăgubire pentru Prestator. În acest caz, Furnizorul are dreptul de a pretinde numai plata corespunzătoare pentru partea din Contract îndeplinită până la data denunțării unilaterale a Contractului.

**20.5** Dacă Achizitorul reziliază Contractul, acesta va fi îndreptățit să recupereze de la Prestator, fără a renunța la celelalte reparații la care este îndreptățit în baza acestuia, orice pierdere sau prejudiciu suferit până la un nivel egal cu valoarea Contractului, în condițiile clauzei 20.3.

**21. Obligațiile în legătură cu calitatea Produselor**

**21.1.** Contractantul garantează Autorității Contractante că acesta operează în sistem de management al calității pentru Produsele furnizate în cadrul Contractului și că va aplica acest sistem pe toată perioada derulării Contractului. Contractantul va corecta, pe cheltuiala sa, orice Neconformitate, astfel încât să demonstreze în orice moment Autorității contractante că remedierea acestor Neconformități se realizează conform Planului de management al calității.

**21.2.** Contractantul garantează că produsele furnizate respectă în integralitate principiul de „a nu prejudicia în mod semnificativ” (DNSH – „Do No Significant Harm”), în conformitate cu Comunicarea Comisiei - Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență (2021/C 58/01) și cu Regulamentul delegat (UE) al Comisiei [C (2021) 2800/3], în temeiul Regulamentului privind taxonomia (UE) (2020/852), pe durata întregului ciclu de viață a investiției propuse în cadrul acesteia, în special luând în considerare etapele de implementare/execuție, operare și scoatere din uz a investiției.

**21.3.** La livrare Contractantul are obligația de a prezenta un raport privind respectarea principiului DNSH pentru produsele furnizate, întocmit de o persoană atestată/autorizată/acreditată să întocmească astfel de rapoarte, din care să reiasă că echipamentele livrate îndeplinesc în integralitate principiul de „a nu prejudicia în mod semnificativ”.

**21.4.** Autoritatea Contractantă notifică Contractantul cu privire la fiecare Neconformitate imediat ce acesta o identifică. Contractantul notifică Autoritatea Contractantă cu privire la Neconformitățile care nu au fost remediate și comunică Autorității Contractante perioada de remediere a acestora. Drepturile Autorității Contractante cu privire la orice Neconformitate neidentificată sau nenotificată de către Contractant, pe perioada de derulare a Contractului, nu sunt afectate. Contractantul remediază Neconformitățile, în termenul comunicat de Autoritatea Contractantă.

**22. Forța Majoră**

**22.1.** Forța Majoră este constatată de o autoritate competentă.

**22.2.** Forța Majoră și Cazul Fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

**22.3.** Forța Majoră și Cazul Fortuit trebuie dovedite.

**22.4.** Partea care invocă Forța Majoră sau Cazul Fortuit are obligația să o aducă la cunoștință celeilalte părți, în scris, de îndată ce   
s-a produs evenimentul.

**22.5.** Partea care a invocat Forța Majoră sau Cazul Fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

**22.6.** Îndeplinirea Contractului va fi suspendată în perioada de acțiune a Forței Majore, dar fără a prejudicia drepturile ce li se cuveneau părților până la apariția acesteia.

**22.7.** Dacă Forța Majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului Contract, fără ca vreuna din părți să poată pretinde celeilalte daune-interese.

**23. Încetarea Contractului**

**23.1.** Prezentul Contract încetează de drept la momentul la care toate obligațiile stabilite în sarcina părților au fost executate.

**23.2.** Autoritatea Contractantă își rezervă dreptul de a rezoluționa/rezilia Contractul, printr-o notificare, fără alte formalități și intervenția instanțelor de judecată, fără însă a fi afectat dreptul Părților de a pretinde plata unor daune sau alte prejudicii, dacă:

**a)** Contractantul nu se conformează în perioada de timp, conform notificării emise de către Autoritatea Contractantă, prin care i se solicită remedierea Neconformității sau executarea obligațiilor care decurg din prezentul Contract;

**b)** Contractantul subcontractează părți din Contract fără a avea acordul scris al Autorității Contractante;

**c)** Contractantul cesionează drepturile și/ sau obligațiile sale fără acordul scris al Autorității Contractante;

**d)** are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

**e)** devin incidente oricare alte incapacități legale care să împiedice executarea Contractului;

**f)** Contractantul eșuează în a furniza/ menține/ prelungi/ reîntregi/ completa garanțiile ori asigurările solicitate prin Contract;

**g)** În cazul în care, printr-un act normativ, se modifică interesul public al Autorității Contractante în legătură cu care se furnizează Produsele care fac obiectul Contractului;

**h)** la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;

**i)** în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă, iar această împrejurarea fost constatată printr-o decizie a Curții de Justiție a Uniunii Europene;

**j)** în cazul în care împotriva Contractantului se deschide procedura falimentului;

**k)** Contractantul a săvârșit nereguli sau fraude în cadrul procedurii de atribuire a Contractului sau în legătură cu executarea acestuia, ce au provocat o vătămare Autorității Contractante;

**l)** valorificarea de către Autoritatea Contractantă a rezultatelor prezentului Contract este grav compromisă ca urmare a întârzierii furnizării produselor din vina Contractantului.

**35.3.** Contractantul poate rezoluționa/ rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

**a)** Autoritatea Contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

**b)** Autoritatea Contractantă nu își îndeplinește obligațiile de plată a Produselor furnizate de Contractant, în condițiile stabilite prin prezentul Contract.

**23.4.** Rezoluțiunea/ Rezilierea Contractului în condițiile clauzelor 36.2. și 36.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/ sau arbitrale.

**23.5.** Prevederile prezentului Contract în materia rezoluțiunii/ rezilierii Contractului se completează cu prevederile în materie ale Codului Civil.

**23.6.** În situația rezoluțiunii/ rezilierii totale/ parțiale din cauza neexecutării/ executării parțiale de către Contractant a obligațiilor contractuale, acesta va datora Autorității Contractante daune-interese cu titlu de clauză penală în cuantum egal cu valoarea obligațiilor contractuale neexecutate.

**23.7.** În cazul în care Contractantul nu constituie garanția de bună execuție în termenul legal, Autoritatea contractantă reține garanția de participare. În situația în care Contractantul nu constituie garanția de bună-execuție în termen, Autoritatea contractantă îi va pune în vedere să constituie sau să completeze garanția de bună-execuție după caz, sub sancțiunea rezilierii/rezoluțiunii de drept a contractului, în termen de maximum 5 zile lucrătoare de la comunicarea solicitării. Dacă Contractantul nu depune/nu completează garanția de bună-execuție în termenul acordat, contractul este rezoluționat/reziliat de drept.

**23.8.** Autoritatea Contractantă își rezervă dreptul de a denunța unilateral Contractul, în cel mult 15 zile de la apariția unor circumstanțe care nu au putut fi prevăzute la data încheierii Contractului, cu condiția notificării Contractantului cu cel puțin 3 zile înainte de momentul denunțării.

**23.9.** Părțile pot fi ținute, chiar și ulterior încetării contractului la repararea prejudiciilor cauzate și, după caz, la restituirea în natură sau prin echivalent, a produselor livrate/furnizate și a prestațiilor accesorii primite în urma încheierii contractului.

1. **Soluționarea litigiilor**
   1. Achizitorul și Furnizorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea Contractului.
   2. Dacă după 15 zile de la începerea acestor tratative, Achizitorul și Furnizorul nu reușesc să rezolve în mod amiabil o divergență contractuală Furnizorul poate formula o plângere prealabilă, conform prevederilor art. 7 alin. (1) din Legea contenciosului administrativ nr. 554/ 2004, cu modificările și completările ulterioare, în situația în care se consideră vătămat într-un drept ori interes legitim al său de către Achizitor.
   3. Dacă în termen de 30 de zile de la data înregistrării plângerii prealabile, neînțelegerile/ disputele/ divergențele nu încetează, Furnizorul se poate adresa instanțelor judecătorești competente de la sediul Achizitorului.
   4. Dacă după 15 zile de la data începerii tratativelor, neînțelegerile/ disputele/ divergențele nu încetează, Achizitorul se poate adresa instanțelor judecătorești competente de la sediul acestuia.
   5. Documentul constatator emis de către Achizitor, după parcurgerea procedurii prevăzute la clauza **24.2.**, poate fi atacat cu contestație la secția de contencios administrativ și fiscal a tribunalului în a cărei rază teritorială se află sediul Achizitorului, în termen de 30 de zile de la data comunicării acestuia Furnizorului.
2. **Comunicările**
   1. Orice comunicare între părți, referitoare la îndeplinirea Contractului, trebuie să fie transmisă în scris (poștă, fax și/ sau e-mail).
   2. Orice document scris trebuie înregistrat atât în momentul transmiterii, cât și în momentul primirii.
   3. În situații deosebite, comunicările între părți se pot face și prin telefon, cu condiția confirmării în scris a primirii comunicării.
3. **Legea și limba aplicabile Contractul****ui**
   1. Contractul va fi interpretat conform legilor din România.
   2. Limba care guvernează Contractul este limba română.

Drept pentru care, Părțile au încheiat prezentul Contract, în 2 exemplare originale, 1 pentru Autoritatea Contractantă și 1 pentru Contractant.

|  |  |  |
| --- | --- | --- |
| **ACHIZITOR,** | **FURNIZOR,** | |
| **JUDEȚUL VÂLCEA,** | **.......................................... .** | | |
| **CONSILIUL JUDEȚEAN VÂLCEA,** |  | |
| **PREȘEDINTE,**  **Constantin Rădulescu** | **Administrator,**  **...................................................** | |
|  |  | |
|  |  | |
| **Secretar General al Județului,** | |
| **Daniela Calianu** | |
| **Director General,** | |
| **Vasilica Mazilu** | |
| **Director General,** | |
| **Andreea Popescu** | |
| **Vizat,** | |
| **Control Financiar Preventiv,** | |
| **Violeta Gheorghe** | |
| **Avizat,** | |
| **Șef Serviciu Juridic,**  **Contencios, Coordonare,** | |
| **Emilia Carmen Dima** | |

|  |  |  |  |  |
| --- | --- | --- | --- | --- |
| Întocmit:  Prenume, Nume | Funcția | Semnătura | Verificat,  Șef Serviciu, | Data |
| Augustina Olariu  Lavinia Curuia  1 ex. |  |  |  | 09.09.2025 |